ประกาศศูนย์รักษาความสงบประกาศศูนย์รักษาความสงบฉบับที่ ๔/๒๕๕๗เรื่องการช่วยเหลือประชาชนที่ได้รับความเดือดร้อนและเสียหายจากการชุมนุมปิดกรุงเทพมหานครของกปปส.[๑] ตามที่มีประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานครจังหวัดนนทบุรี อำเภอลาดหลุมแก้ว จังหวัดปทุมธานี และอำเภอบางพลีจังหวัดสมุทรปราการ ลงวันที่ ๒๑ มกราคม พ.ศ. ๒๕๕๗และได้มีการจัดตั้งศูนย์รักษาความสงบโดยมีรัฐมนตรีว่าการกระทรวงแรงงานเป็นผู้อำนวยการเพื่อดำเนินการแก้ไขสถานการณ์ฉุกเฉินให้เป็นไปอย่างเหมาะสมและมีประสิทธิภาพแล้วนั้นสืบเนื่องจากการชุมนุมเรียกร้องของแกนนำคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข(กปปส.) ซึ่งได้ดำเนินการปิดกรุงเทพมหานคร (Shutdown Bangkok) อย่างต่อเนื่องตลอดมาจนถึงปัจจุบันนั้น นอกจากจะส่งผลกระทบต่อการบริหารราชการแผ่นดินและระบบเศรษฐกิจของประเทศแล้วยังก่อให้เกิดความเดือดร้อนและเสียหายแก่ประชาชนเป็นอย่างมากโดยเฉพาะการดำเนินชีวิตประจำวันที่ต้องทำมาหาเลี้ยงชีพการติดต่อธุรกิจการค้าการขาย การทำธุรกรรมการเงินการเดินทางสัญจรไปมาและการขัดขวางการใช้สิทธิเลือกตั้งล่วงหน้า เป็นต้น ดังนั้นเพื่อเป็นการช่วยเหลือเยียวยาให้แก่ประชาชนที่ได้รับความเดือดร้อนและเสียหายดังกล่าวศูนย์รักษาความสงบจึงได้ดำเนินการสำรวจข้อมูลและให้ความช่วยเหลือเยียวยารวมทั้งเพื่อใช้เป็นข้อมูลประกอบการดำเนินคดีกับแกนนำ กปปส.โดยจะทำการสำรวจความต้องการของประชาชนผู้ได้รับความเดือดร้อนและเสียหายจากการปิดกรุงเทพมหานครอันเนื่องมาจากการชุมนุมของกปปส.ในเขตพื้นที่ที่มีการประกาศสถานการณ์ฉุกเฉินที่มีความร้ายแรงเพื่อเสนอรัฐบาลภายหลังจากการชุมนุมยุติดังนี้๑. จัดให้มีการเปิดรับการแสดงความจำนงจากประชาชนผู้ได้รับความเดือดร้อนและเสียหายตั้งแต่เวลา ๘.๐๐ น. ของวันที่ ๒๘ มกราคม ๒๕๕๗ จนถึงวันที่ ๓ กุมภาพันธ์ ๒๕๕๗ (รวม๗ วัน) โดยให้ยื่นแสดงความจำนงขอรับการช่วยเหลือได้ที่กองบังคับการปราบปรามพหลโยธิน รวมถึงสถานีตำรวจทุกแห่งซึ่งจัดให้มีเจ้าหน้าที่ตำรวจในการอำนวยความสะดวกและรับการแสดงความจำนงตลอด ๒๔ชั่วโมง โดยไม่เสียค่าใช้จ่ายใด ๆ ทั้งสิ้น๒. ในการแสดงความจำนงให้ประชาชนผู้ได้รับความเดือดร้อนและเสียหายแจ้งต่อเจ้าหน้าที่ตำรวจให้ลงบันทึกประจำวันเป็นหลักฐานว่าแต่ละท่านได้รับความเดือดร้อนและเสียหายอย่างไรเช่น ส่งกะรถไม่ทัน ชำระเงินกู้ดอกเบี้ย เบี้ยประกันภัย งวดรถหรือดำเนินการอื่นใดทางการเงิน หรือทางธนาคาร หรือทางการค้าไม่ทันตามกำหนดตลอดจนการดำเนินการต่าง ๆ ที่ขัดข้อง ล่าช้า ติดขัดจนเกิดความเสียหายอย่างหนึ่งอย่างใดหรือหลายอย่างพร้อมกันรวมทั้งการขัดขวางการเดินทางของผู้เจ็บป่วย การศึกษา โดยเฉพาะการใช้สิทธิเลือกตั้งที่ถูกขัดขวางเป็นต้นซึ่งเป็นความเดือดร้อนและเสียหายที่เกิดขึ้นจากการปิดกรุงเทพมหานครเนื่องจากการชุมนุมของกปปส. ทั้งนี้ขอให้ประชาชนผู้ได้รับความเดือดร้อนและเสียหายนำบัตรประจำตัวประชาชนและแจ้งภูมิลำเนาที่อยู่อาศัยเป็นหลักแหล่งโดยไม่จำเป็นต้องมีทะเบียนบ้านอยู่ในกรุงเทพมหานครหรือจังหวัดนนทบุรี หรือจังหวัดปทุมธานี หรือจังหวัดสมุทรปราการ โดยผู้แจ้งจะต้องมีอายุ๒๐ ปีบริบูรณ์ขึ้นไป และหลังจากรับแจ้งแล้วเจ้าหน้าที่ตำรวจจะได้ออกบันทึกประจำวัน หรือ ปจว. ให้ผู้แจ้งแต่ละคนเก็บไว้เป็นหลักฐานเพื่อไปใช้ดำเนินการต่อไป๓. หลังจากได้ดำเนินการสำรวจความต้องการของประชาชนดังกล่าวแล้วศูนย์รักษาความสงบจะดำเนินการขอความร่วมมือให้ธนาคาร บริษัท ห้างร้าน โรงแรมหรือกิจการค้าทุกประเภท ช่วยเหลือประชาชนซึ่งได้รับความเดือดร้อนและเสียหายที่มีนิติสัมพันธ์กับธนาคารบริษัท ห้างร้าน โรงแรม หรือกิจการค้าต่าง ๆ เช่นการผ่อนผันหรือขยายเวลาการรับชำระหนี้การผ่อนผันค่าปรับกรณีชำระหนี้ล่าช้าหรือการลดหย่อนค่าเสียหาย หรือการดำเนินการใดๆ เพื่อเป็นการช่วยเหลือทุเลาความเสียหาย เป็นต้น ทั้งนี้ ภาคธุรกิจใดให้ความร่วมมือศูนย์รักษาความสงบจะเสนอรัฐบาลภายหลังจากการชุมนุมยุติพิจารณาให้การช่วยเหลือด้านต่างๆ ตามกฎหมายและระเบียบปฏิบัติต่อไปศูนย์รักษาความสงบจึงประกาศมาให้ทราบทั่วกันเพื่อเป็นการช่วยเหลือประชาชนที่ได้รับความเดือดร้อนและเสียหายจากการชุมนุมปิดกรุงเทพมหานครของกปปส.ประกาศณ วันที่ ๒๗ มกราคม พ.ศ. ๒๕๕๗ร้อยตำรวจเอกเฉลิม อยู่บำรุงรัฐมนตรีว่าการกระทรวงแรงงานผู้อำนวยการศูนย์รักษาความสงบปริยานุช/ผู้จัดทำ๑๐ กุมภาพันธ์๒๕๕๗อุษมล/ผู้ตรวจ๒๖ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐ ง/หน้า ๑๖/๒๘ มกราคม ๒๕๕๗